"பெரியண்ணா! மச்சுமேலே யார்?" பதில் இல்லை. "இதென்ன உனக்குப் பிரம்மஹத்தி பிடித்துவிட்டதா? மேலே யார், சொல்கிறாயா, இல்லையா?" பெரியண்ணன் தடுமாறிக் கொண்டு, "குழந்தை" என்றான். "எந்தக் குழந்தை?" என்று தங்கசாமிக் கவுண்டர் வியப்புடன் கேட்டார். "எனக்கு எல்லாம் தெரிந்து போய் விட்டது" என்றார் கார்க்கோடக் கவுண்டர். தங்கசாமிக் கவுண்டரின் காதோடு ஏதோ சொன்னார். தங்கசாமிக் கவுண்டரின் கண்ணில் தீப்பொறி பறந்தது. "என்ன? இருக்கவே இருக்காது!" என்றார். "பெரியண்ணா! எந்தக் குழந்தை? பட்டணத்துக் குழந்தையா?"